**NOTĂ INFORMATIVĂ**

**la proiectul legii cu privire la rezervele de stat**

***1. Condiţiile ce au impus elaborarea proiectului de lege***

Sistemul rezervelor materiale de stat şi de mobilizare au trecut în jurisdicția Republicii Moldova prin Decretul Președintelui nr. 262 din 13 ianuarie 1992, iar la 22 septembrie 1995, de către Parlament a fost adoptată Legea nr. 589-XIII privind rezervele materialele de stat şi de mobilizare.

Pe parcurs, au fost adoptate legile nr. nr. 1192 din 04 iulie 2002 privind pregătirea de mobilizare şi mobilizarea şi 345 din 25 iulie 2003 cu privire la apărarea naţională, cu care Legea privind rezervele materiale de stat şi de mobilizare interacţionează, reieşind din faptul că sistemul rezervelor materiale de stat şi de mobilizare constituie o parte componentă a securităţii naţionale.

Deşi pe parcursul anilor Legea privind rezervele materiale de stat şi de mobilizare a fost supusă mai multor modificări şi completări, aceasta deja nu mai corespunde exigenţelor actuale.

Din 30 august 2017 (HG nr. 693) Ministerul Afacerilor Interne a devenit organul central de specialitate al administraţiei publice, căruia i s-a atribuit funcţia de elaborare şi promovare a politicilor în domeniul rezervelor de stat şi de mobilizare, iar Agenţia Rezerve Materiale - autoritate administrativă din subordinea MAI, responsabilă de implementarea politicilor în acest domeniu.

În context, prin dispoziţia nr. 45/45 din 11 aprilie 2018, a fost constituit grupul de lucru, care urmare efectuării unui studiu al legislaţiei în domeniu atît din ţară, cît şi de peste hotare, a concluzionat că legea actuală privind rezervele de stat şi de mobilizare necesită a fi modificată în proporţie de aproximativ 80 la sută, fapt care a şi generat iniţierea unui nou proiect de lege cu privire la rezervele de stat, care şi se propune spre promovare.

***2. Principalele prevederi, evidenţierea elementelor noi***

Prezenta lege defineşte rezervele de stat precum şi reglementează crearea, acumularea, stocarea, păstrarea şi administrarea acestora.

Astfel, rezervele de stat se definesc ca un fond special de bunuri materiale, care se constituie în scopul de a interveni operativ pentru protecţia populaţiei şi teritoriului, economiei naţionale şi pentru apărarea ţării în cazuri de situaţii excepţionale cu caracter natural, tehnogen sau biologico-social, fenomene sociale sau economice, atentate terorist, în caz de asediu şi de război precum şi acordării ajutorului umanitar.

Totodată, s-au scos în evidenţă rezervele de mobilizare – parte componentă a rezervelor de stat, create la entităţile publice şi agenţii economici, în baza planului de mobilizare a economiei naţionale, conform art. 8 din Legea privind pregătirea de mobilizare şi mobilizarea nr. 1192 din 04 iulie 2002.

De asemenea, legea defineşte un şir de noţiuni principale, care în legea 589 din 22 septembrie 1995 privind rezervele materiale de stat şi de mobilizare, nu erau clar definite şi anume noţiunile de: stocare, acumulare, completare, împrumut al bunurilor în rezervele de stat, depozitar responsabil, înlesniri speciale etc.

Concomitent, a fost făcută diferenţiere între tipurile de împrospătare a rezervelor de stat şi anume s-au concretizat noţiunile de împrospătare la general, împrospătare simultană şi împrospătare cu decalaj în timp.

În acelaşi timp, au fost introduse un şir de noţiuni noi cum ar fi păstrarea responsabilă, înlesniri speciale, depozitar responsabil, sistem unic al rezervelor de stat etc. precum şi definită noţiunea de nomenclatoare. Toate acestea vor contribui la administrarea cît mai eficientă a rezervelor de stat.

S-au prevăzut în articole aparte activităţile de administrare a rezervelor de stat precum şi modalitatea de creare, păstrare şi deservire a rezervelor de stat.

Un articol aparte a fost dedicat şi păstrării rezervelor de stat, prin care conducătorii autorităţilor şi agenţilor economici implicaţi în stocarea, păstrarea, deservirea şi împrospătarea bunurilor din rezervele de stat vor purta responsabilitate personală pentru încălcările exigenţelor faţă de rezervele statului.

Au fost revizuite şi responsabilităţile privind încălcarea prevederilor legii cu privire la rezervele de stat, în rezultat fiind necesară elaborarea şi propunerea modificărilor la prevederile Codului penal şi respectiv Codului contravenţional, pentru infracţiunile/contravenţiile din domeniul rezervelor de stat.

***4. Descrierea gradului de compatibilitate a prevederilor proiectului cu legislaţie Uniunii Europene***

Prezentul proiect de lege nu contravine legislaţiei Uniunii Europene.

***3. Fundamentarea economico-financiară***

Aprobarea şi implementarea prevederilor prezentei legi nu necesită cheltuieli financiare suplimentare din bugetul de stat.

***4. Transparenţa în procesul decizional***

În scopul respectării prevederilor Legii nr. 239 din 13 noiembrie 2008 privind transparenţa în procesul decizional, proiectul a fost plasat pe portalul guvernamental www.particip.gov.md şi pagina oficială a MAI în reţeaua internet, directoriul ,,Transparența”/,,Consultări publice”.

**Ministru Alexandru JIZDAN**